als_Latn dik_Latn sag_Latn
Rikthehet në Liceun Artistik si kryeministër, por edhe si ish-nxënës i kësaj shkolle. Urimin dhe buqetën e parë të luleve, Edi Rama ua ka bërë mësuesve të Liceut. I shoqëruar nga mësues të tij disa në pension dhe drejtuesit e shkollës, Rama ka vizituar klasat dhe atelitë e pikturës, aty ku ka mësuar vetë vite më parë.
Ish-nxënësi i Liceut Artistik, sot kryeministri i vendit, është njohur me problemet e shkollës së artit, infrastrukturën, bazën materiale, problemet me programet mësimore dhe me maturën shtetërore. Mesazhet për 7 Marsin nuk kanë munguar as nga opozita. Ish-ministri i Arsimit, Genc Pollo, pas urimit për mësuesit akuzoi qeverinë për politika të gabuara në këtë sektor.
Pikërisht mesazh të kundërt ka dhënë Ministrja e Arsimit, e cila festën e kaloi me mësuesit e qarkut të Elbasanit. Në 100-vjetorin e themelimit të Drejtorisë Rajonale të Elbasanit, Lindita Nikolla theksoi vëmendjen e qeverisë ndaj këtij sektori të rëndësishëm, por dhe ndaj mësuesve. Nga Tirana, ministria e Mbrojtjes, në prag edhe të 8 Marsit ka shprehur mbështetje për femrat ushtarake. Zonja Kodheli u shpreh e gatshme për të firmosur urdhrin e parë të një ushtarakeje ne operacione të ndryshme, ose të një gruaje me gradën e gjenerales mbi shpatulla.
als_Latn als_Latn als_Latn